Разговор о Википедији:Гласање/Предлог/Услови за кандидате за администраторе

message: После више од 19. година од покретања википедије на српком језику, после више од 300.000 отворених налога, после више од 1.000 уредника који свакодневно доприносе и 19 администратора који стабилно одржавају википедију, а пошто се често говори да су администратори искусни уредници сматрам да је дошло време да се услови за кандидате за админстратора промене.  Filipović Zoran (разговор) 13:18, 1. јун 2022. (CEST)
replies: text: Коментари
 Наведи на страници какви су тренутно услови, чисто да се зна разлика. -- Vux33 (разговор) 15:26, 3. јун 2022. (CEST)

text: Поставио сам линк. Filipović Zoran (разговор) 23:38, 3. јун 2022. (CEST)
 Ја мислим да администратор треба да, на све наведено изнад (осим што бих ја лично повећао број измена на 10.000), има одређено знање саме администрације у техничком смислу. Сваки администратор би требао да буде макар годину дана патролер пре конкуренције за администратора. У исто време, администратор треба и да буде ту као десна рука и да помаже новајлијама. Лично сам против гласања регуларних чланова за звање администратора и то још нигде нисам видео. За такву позицију се већином бира унутар тог круга дакле администратори и позиције изнад бирају и гласају а не обични чланови који можда имају нешто против тог члана. Боки Пиши ми ↔️ Моји доприноси 18:16, 3. јун 2022. (CEST)
 Да ли је било ма какве расправе прије? — Садкσ (ријечи су вјетар) 23:53, 3. јун 2022. (CEST)

text: Ово је расправа о предлогу. Ако предлог добије већину, иде на гласање. Filipović Zoran (разговор) 00:10, 4. јун 2022. (CEST)
replies: text: : То ми је јасно, међутим, мислим да је боље, за темељне промјене, док се не промјени систем код нас, прво покренути тему на Тргу, онда посље недјељу или двије покренути расправу и потом гласање. Овако тема пролази испод радара. Није постављен ни сајтнотис. — Садкσ (ријечи су вјетар) 13:52, 4. јун 2022. (CEST)
replies: text: :: Није неопходна претходна расправа на Тргу. Постављено је обавештење као позив уредницима да узму учешће у расправи. Filipović Zoran (разговор) 14:41, 4. јун 2022. (CEST)
 Генерално се слажем са пооштравањем правила, дјелује ми разумно и Бокијев коментар да прије конкурисања за администратора, морају да буду патролери одређено вријеме. Други дио коментара нема смисла, јер википедија је заједница, није приватно власништво па да администраторе бира само једна група корисника. -- Vux33 (разговор) 07:49, 4. јун 2022. (CEST)

text: @Vux33 Знам да Википедија није приватно власништво али сам се водио западњачким системом да ови изнад бирају ко ће бити у њиховој групи. Боки Пиши ми ↔️ Моји доприноси 15:22, 6. јун 2022. (CEST)
 Нисам сагласан са предлогом. Тренутна конфигурација и правила о одабиру администратора је по мени сасвим ок. ШТо се тиче Бокијевог коментара број измена је много, можемо имати корисника са 100 000 измена а да не буде добар у улози администратора. Админ није ту само да помаже новајлијама, погледати Википедија:менторство. Што се тиче предлога да буде неко време патролер ту сам сагласан али не треба натерати корисника да буде патролер, то је по вољи, иако немамо искуства да је неко изгласан админом без статус патролера. А везано за гласање између админа и ту нисам сагласан, имамо кориснике који су више година овде а нису админи али је ипак њихово мишљење битно. Поздрав, — Acaalexaca (разговор) 14:13, 6. јун 2022. (CEST)

text: Мени није јасно како је корисник који конкурише за место администратора искусан уредник са 1.000 измена и налогом од најмање 6 месеци. Пошто би администратори требало да буду искусни чланови заједнице, корисници којима је потребна помоћ ће се често обратити администраторима за савет или информацију. Википедија на српском језику има 19 администратора који стабилно одржавају википедију, па нови кандидати за администратора морају да буду искусни уредници. У том смислу је и овај предлог за пооштравање садашњих услова, који важе дуже од 19 година. Filipović Zoran (разговор) 15:06, 6. јун 2022. (CEST)
replies: text: :Слажем се да су измене за сада ниске и да 1.000 измена није довољно за админа али имамо јако искусне кориснике који знају да ли је неко за администратора или не, тако да ће свакако одлучити гласањем. Не бих да ускраћујемо право корисника да се пријаве, свакако нико није прошао са ниским бојем измена али би по мени могло и овако да остане. Acaalexaca (разговор) 13:32, 7. јун 2022. (CEST)
 Након размишања на покренуту тему рјешио сам да подржим конструктиван предлог колеге Филиповића. Досадашњи критеријуми су свакако били прениски. — Садкσ (ријечи су вјетар) 00:29, 7. јун 2022. (CEST)
 Сагласан са  с тим што по мени је и ово мало. Неки су постали администратори, а да немају ни искуства нити знају (основна) правила. То је потенцијално опасно за пројекат јер могу да повуку са собом реперкусије на чланове који познају добро правила, а немају овлашћења. Погледајте ову расправу и одличну евалуацију . Подигао бих на десет хиљада измена и најмање годину дана „стажа”. Мислим да је то најправилније да не би добијали админе који не знају да раде свој посао, а имају највећа овлашћења. (Да ово није анонимни пројекат, одредио бих и старосну границу, али ово је све добровољно и анонимно /по жељи/ тако да не располажемо овлашћењима за проверу старости.) Сагласан сам, делимично, и са . — Ничим неизазван (разговор) 20:23, 10. јун 2022. (CEST)

text: 🤣🤣🤣 толико од мене. Acaalexaca (разговор) 20:35, 10. јун 2022. (CEST)
 Ја сам . Filipović Zoran (разговор) 09:34, 11. јун 2022. (CEST)
thread_title:  Расправа 

message: Предлог је добио већину за гласање. Filipović Zoran (разговор) 16:46, 11. јун 2022. (CEST)
У
thread_title:  Закључак